મધ્યાહ્ન ભોજન તૈયાર કરવા માટે Akshaya Patra ના તમામ રસોડાઓ એક ધોરણસરની પ્રક્રિયાને અનુસરે છે. આ પ્રક્રિયાને રાંધેલા ભોજનની સ્વચ્છતા અને ગુણવત્તાની ખાતરી માટે અને સાથે જ ખાદ્યાન્નોની સલામતીના ધોરણોના અનુસરણ માટે તૈયાર કરવામાં આવી છે. રસોઈ માટેના બધા જ ઉપકરણો જેમ કે ડેગો, ટ્રોલીઓ, ભાતની ઢળતી નળીઓ, અને સાંભાર/દાળની ટાંકીઓ, ચોપિંગ બોર્ડ, છરીઓ વિગેરેને રસોઈની પ્રક્રિયા શરૂ કરતાં પહેલાં વરાળનો ઉપયોગ કરી સ્વચ્છ કરવામાં આવે છે. રસોડામાં ઉપયોગમાં લેવાતાં વાસણો 304 ગ્રેડ સ્ટેનલેસ સ્ટીલના બનેલાં હોય છે અને તે રસોઈ બનાવવા અને ભોજનના સંચાલન માટે શ્રેષ્ઠ હોય છે.